lipu tenpo 


nanpa seli 


o kama pona 
lon lipu tenpo! 
tenpo ni la seli 

li kama tawa 

ma mute. 

ni li pona ala 

pona tawa sina? 
mi la ni li pona! 
lipu ni la sina ken 
lukin e toki pi 
ma seli. kin la 
o kama sona e 
pilin wan tawa 
utala Ukawina e 
sona pi toki pilin e 
sona tenpo lon lipu 
ni. ni ale la mi wile 
e ni: lipu tenpo 
li pona tawa sina! 


-jan Sonatan 

tawa pi poki monsi pi ma Asija nanpa 


luka tu: ma Mijama 

tenpo ale la utala li ike tawa mi 
toki ante 

toki pilin li seme? 

sona 

ijo pi suli pi nanpa kipisi 

ni li pona tawa sina la ni kin li pona 
kasi pan pi lili nanpa wan 
soweli Kamelite (Camelidae) 
ma Sakala (anu ma seli suli) 
tenpo li tawa suli 

pilin 

mijomi telo 

toki 

jan suli pi nena Wekin 

mi tawa ma lete 

musi 

kiwen lukin 

seme li mi? 

kijetesantakalu o 


jan poli 


tawa pi poki monsi pi ma 
Asija nanpa luka tu: 
ma Mijama 
tan jan Polo 


ma Mijama li ma pi pona mute, taso jan 
mute pi ma ni li jo e mani lili. tenpo ni la 
ona li jo e kulupu lawa pi ike mute. jan 
pi ma Mijama li anu ala e kulupu lawa 
ni. lon la jan lawa li kama jan lawa lon 
nasin wawa ike kepeken kulupu utala. 
ma Mijama la kule jan mute li lon, taso 
jan mute mute li jan pi nasin sewi Puta. 
lon la ma ni la tomo pi nasin sewi Puta 
mute en kiwen pi jan Puta mute li lon. 


mi tawa ma Mijama lon tenpo tu wan. 
tenpo nanpa wan la mi tawa ma tomo 
lawa Jankon (Yangon) tawa ma Pakan 
(Bagan) tawa ma tomo Mantale (Man- 
dalay).tenponi li samatenpo pini tan ni: 
ilo pi pana mani li lon ala. suno nasin pi 
tenpo pimeja li lili mute. jan tawa pi ma 
ante kin li lili mute. tenpo nanpa tu la mi 
tawa sin ma tomo Jankon tawa telo suli 
pi insa pi ma Inle. tenpo sike tu tu taso li 
tawa, taso tenpo ni la sin pi ma Elopa pi 
ma Mewika li kama. tenpo ni la ijo mute 
li ante. ilo pi pana mani mute en tomo 
tawa mute en ilo toki mute en jan tawa 
mute pi ma mute kin li lon. tenpo nanpa 
tu wan la mi tawa sin ma tomo Mantale 
taso tawa toki kulupu pi tomo sona suli. 
ona li pona tawa mi, taso ike la ma tomo 
ni li kama jo e kalama pi ike mute e kon 
pi ike mute. mi la ante pi ma Elopa pi ma 
Mewika li pona ala a! 


ma tomo lawa Jankon li pakala lili, taso 
ona li musi mute. ma tomo ni la tawa mi 
la ijo pona nanpa wan li tomo pi nasin 
sewi Puta Siwetakon Paja (Shwedagon 
Paya). ona li suli li epiku?. lon meso? ona 
la nena suli pi nasin sewi Puta li lon. ona 


1 "epiku" li sama "pona mute" 
2 "meso" li suli ala, li lili ala li insa pi ona tu 


li suli mute li jo e selo pi kiwen jelo. taso 
tawa mi la ma pi pona nanpa wan pi ma 
Mijama li ma Pakan. ma ni li lon poka pi 
telo tawa Ilawasi (Irrawaddy). ona li jo 
etomo mute mute pi nasin sewi Puta pi 
tenpo pini, pana lukin la tomo pi nasin 
sewi Puta Ananta (Ananda) li lon. ona 
li jo e kiwen suli tu tu pi jan Puta. kiw- 
en ale ni li lon noka li lon sinpin pi lupa 
tu tu pi tomo ni. wan li lukin e nasin pi 
kama suno, wan li lukin e nasin lete. 
wan li lukin e nasin pi suno pini. wan li 
lukin e nasin seli. ona li pona mute mute 
tawa mi a. 


ma tomo Mantale la ijo pona pi nanpa 
wan li nena Mantale. lon sewi ona la 


tomo pi nasin sewi Puta li lon. tan noka 
pi nena ni la nasin suli pi leko? mute li 
lon, taso jan li wile tawa sewi, la ona o 
weka e selo noka ona a! pini la telo suli 
Inle li suli mute. lon insa ona la tomo 


3 "leko" li sama kiwen 


tenpo ale la utala 
li ike tawa mi 
tan jan Polo 


sina pilin e seme lon utala pi ma 
Ukawina? mi pilin e ni: jan Pusin li jan 
nasa. ona o open ala e utala ni a. taso 
ona li jo e tan. ona li wile ala e ni: ku- 
lupu Nato en ilo utala pi ma Mewika 
li lon poka pi ma Losi. poka la ona li 
wile e ni: ma Tonpaso (Donbass) pi 
toki Losi li ken weka tan ma Ukawi- 
na. lon la tenpo pini la kulupu utala 
pi ma Ukawina li ike e jan mute pi ma 
Tonpaso. tenpo ni la jan lawa pi ma 
Ukawina Seleseki li wile e ilo utala 
mute tan ni: ona li wile pini e kulupu 
utala Losi. ma Elopa en ma Mewika li 
panae ilo utala mute tawa ma Ukaw- 
ina. jan mute li moli. ni li ike mute a. 
mi pilin e ni: jan li ken ala pini e jan 
Pusin, la jan Seleseki o alasa e nasin 
meso! pi pini utala pi pini moli. lon 
jan li suli. ma li suli ala. lon la jan ala li 
joe ma. ken la mi mute li pilin e ni: ma 
ni li ma mi. ona li pilin e ni tan seme? 
jan seme li anu e selo? jan lawa pi 
tenpo pini? jan utala pi tenpo pini 
anu seme? jan li pilin e ni: ma ona li 
pona nanpa wan, la ni li pona ala. ma 
ale li jo e ijo pona e ijo ike a. awen pi 


1 "meso" li suli ala, li lili ala li insa pi ona tu 
3 


„lh 


mute pi kiwen kasi li lon. ona li awen lon 
palisa suli. musi la jan lawa pi supa tawa 
telo li tawa kepeken palisa. taso ona li 
tawa e palisa ni kepeken noka ona a! 


tenpo ni la tawa pi ma Mijama li ken ala. 
taso tenpo kama la ona li ken, la o tawa 
ma Mijama. ona li jo e ijo musi mute 
mute pi ken lukin a! tenpo sama la mi 
wile e ni: kulupu lawa ike ni li pini a! 


lon jan pilon soweli pi ma kasi li pona 
mute li suli mute. jan mute li moli la, 
awen pi ma sama li pona ala. mi la na- 
sin kulupu en sona kulupu en toki pi 
ma mi (taso lon la ona li ma mi ala) li 
suli. taso ma li suli lili. ma li ken ante. 
jan moli li ken ala lon sin. utala ala li 
suli nanpa wan a! 


Chapa Vxpalr 


wewa tawa 
ma Ukawina 


toki pilin li seme? 
tan jan Kalin 


toki la, seme li kama? kalama li kama 
tan uta. ante la luka li tawa mute. jan li 
linja e pilin ona, li pana e pilin ni tawa 
jan ante. jan li ken sitelen kin e toki ona. 
taso, sitelen musi li pana e pilin la ona 
li toki ala toki? kalama musi li toki ala 
toki? mi wile open toki e ijo pi toki pilin. 


toki pilin li seme a? ona li kalama, li ken 
sama toki tawa kute. jan li ken luka kin 
kepeken toki pilin, li ken sitelen kepek- 
en ona. nasin kepeken mute li lon. taso 
ijo ni li suli: jan li lawa ala e toki pilin. o 
toki e ni: a Kisanwa Awi Silawe Nasisa 
Molajate. ken la, ni li sama lili toki tawa 
sina. taso kulupu toki li lon ala. lipu toki 
lilon ala. nimi pi toki ni li lon lipu ni taso. 


jan mute pi nasin sewi Kolisu Pente- 
kosa li “toki Kosolelija” lon tomo sewi 
ona. jan mute pi nasin kon Tenpo Sin li 
“toki suno”, tan sewi insa anu jan mun. 
jan mute li lili la ona li “toki nasa” li sona 
alaeni: jan ante kin li toki sama ni. mi la, 
toki ale ni li toki pilin. 


toki pona la, nimi “kalama pilin” li ken 


pona tawa toki pilin. ni li tan: jan mute 
la, toki pilin li toki ala li kalama nasa 
taso! jan ante la, toki ni li pana e pilin 
suli. taso ona li pana ala e sona ni: jan li 
pali e seme, li tawa seme... ni la, ona li 
toki ala. taso jan pi mute lili li sona e kon 
nimi, li ken ante e nimi pi toki pilin tawa 
toki ante! ni li musi mute anu seme? 


jan pi sona toki la, toki pilin li toki ala. 
nimi li kon ala. taso jan sona Mote 
(Motley) li kama sona e ni: kalama pi 
toki pilin li sama mute nimi toki!“ ken 
la, toki pilin li nasa ala. ni kin li lon: ke- 
peken pi toki pilin li ken suli e ko pi insa 
lawa.?taso, ni li suli ala suli tawa kama 
sona pi toki ante? ken la, ni li suli! ni li 
tan: jan pi toki pilin li kama sona wawa e 
nasin nimi pi toki ante.“ ken la, sina wile 
kama sona e toki pilin, tan ijo pona ni! 


mi sona ala e kon pi nimi pi toki pilin. 
taso mi awen kepeken e nimi “toki pilin” 
tan ni: onalitan pilin mi, li ken sama toki 
tawa kute. a, jan lukin o! mi wile sona e 
ni: kalama seme li toki, tawa sina? tawa 
luka seme en sitelen seme li toki? ken la 
ijo ni li suli mute: toki li pana e pilin... li 
pana e pona kin! 


1 tan lipu “A linguistic analysis of 
glossolalia: Evidence of unique psycholin- 
guistic processing” tan jan Motley, M. tan 
tenpo sike nanpa 1982. 


2 tan lipu “Brain structural evidence 
for a frontal pole specialization in glossola- 
lia” tan jan Walter, Y en jan Dieguez, S. en 
jan Mouthon, M. en jan Spierer, L. tan tenpo 
sike nanpa 2020. 


3 tan lipu “Enhanced Verbal Statis- 
tical Learning in Glossolalia” tan jan Kéri, 
S. en jan Kállai, l. en jan Csig6, K. tan tenpo 
sike nanpa 2020. 

ijo pi suli pi nanpa kipisi 
tan jan Simo 


mi wile toki e ijo musi tan sona nan- 
pa. mi wile pana e sona pi ijo pi suli pi 
nanpa kipisi. 


sona nanpa li suli li kulupu pi sona 
mute. kulupu sona ni la, sona pi nasin 
kulupu en sona pi nasin nanpa taso en 
sona ante mute li lon. kulupu ni la, sona 
li lon. sona ni li sona e linja e sike e 
leko e sitelen. kin la, ona li sona e ijo 
pi suli pi nanpa kipisi. taso suli pi 
nanpa kipisi li seme? nanpa kipisi li 
seme? 


nanpa wan li nanpa kipisi ala. sama 
la, nanpa tu li nanpa kipisi ala. taso 
nanpa ante li lon. nanpa ni la, nanpa 
wan li lili. taso nanpa ni la, nanpa tu li 
suli. ona li nanpa kipisi. 


+X #1 #1] 


br a" 


kz 


suli pi nanpa kipisi li seme? nanpa pi 
suli ijo li seme? mi wile kama sona e 
nanpa pi suli ijo la, mi ken kama sona 
kepeken nasin seme? linja en lipu en 
leko li jo e nanpa pi suli ante. 


mi jo e linja. mi suli e ona kepeken nan- 
pa tu la, ona li kama linja suli. tenpo 
li la suli pi linja suli li sama suli pi linja tu. 


mi jo e lipu. mi suli e ona kepeken nan- 
pa tu la, ona li kama lipu suli. tenpo ni 
la suli pi lipu suli li sama suli pi lipu tu tu. 


mi jo e leko. mi suli e ona kepeken nan- 
pa tu la, ona li kama leko suli. tenpo ni 
la suli pi leko suli li sama suli pi leko luka 

tu wan. 


— er: > > 


nanpa tu en nanpa tu tu en nanpa luka 
tu wan li ante. taso ona li ante kepeken 
nasin seme? tan ni la mi pana e sona pi 
pali nanpa tawa sina: 


mi pana e nanpa tu tawa nanpa 
tu wan la, ona li kama nanpa luka. 
mi mute e nanpa tu kepeken nanpa tu 
wan la, ona li kama nanpa luka wan. 
mi wawa e nanpa tu kepeken nanpa tu 
wan la, ona li kama nanpa luka tu wan. 


243=5 2*3=6 23=8 


mi wile sona e nanpa pi suli linja la, mi 
pali sama ni: mi suli e linja kepeken 
nanpa tu la, suli pi linja suli li sama 
suli pi linja tu. mi wawa e nanpa tu 


kepeken nanpa seme la, ona 
li kama nanpa tu? nanpa ala- 
sa li nanpa wan. ni li nanpa pi 


suli linja. 


mi wile sona e nanpa pi suli leko la, mi 
pali sama ni: mi suli e leko kepeken 
nanpa tu la, suli pi leko suli li sama 
suli pi leko luka tu wan. mi wawa e 
nanpa tu kepeken nanpa seme la, ona li 
kama nanpa luka tu wan? nanpa alasa 
li nanpa tu wan. ni li nanpa pi suli leko. 


2*=2 
x=1 


2*=8 
x=3 


tenpo ni la sina sona e nanpa pi suli 
ijo. taso suli pi nanpa kipisi li seme? 
ijo li jo e suli pi nanpa kipisi la, ona 
li seme lukin? ijo pi linja tu wan pi 
jan Sipinsiki li ijo sama ni. mi ken sitelen 


e ona kepeken nasin seme? 


open la mi jo e ijo pi linja tu wan. mi lili 
e ona kepeken nanpa tu la, mi kama 
jo e ijo pi linja tu wan lili. mi pana e 
ijo pi linja tu wan sama lon poka pi 
ijo pi linja tu wan nanpa wan. sama la, 
mi pana e ijo pi linja tu wan sama lon 
sewi pi ijo pi linja tu wan ante. 
tan ni la kulupu ijo li sama ijo pi 
linja tu wan tawa lukin. taso insa ona la, 
ijo pi linja tu wan li weka. suli ona li sama 
suli pi ijo open. ona li ijo sin. 


tenpo ni la mi ken pali sin sama ni. 
taso tenpo ni la, mi pali kepeken ijo sin 
ni. ni la, mi kama jo e ijo sin. ona li sama 
ijo sin pi tenpo pini tawa lukin. mi 
ken pali sama ni lon tenpo ale. tan ni 
la mi kama jo e ijo pi linja tu wan pi jan 
Sipinsiki. ona li pona lukin. sina ken 
kipisi e ona. taso ijo kipisi ona li 
sama ijo pi kipisi ala tawa lukin. ni li 
nasa lili. 


AA A AO 


ni li pona tawa sina la ni 
kin li pona 
tan lon Jawin 


ilo Posipa (Spotify) li kepeken nan- 
pa mute tan jan ale. sina ken pilin 
ike anu sina ken pilin pona la ilo li 
pana e wile ken sina tawa jan ale. 
taso mi sona ala e ni: ona li sona e 
wile mi kepeken nasin seme? mi ala- 
sa e sonala mi pana e sona lon ni. 


wan la ilo Posipa li jo e seme? ona li 

nanpa pi suli ona li seme? mi suli e ijo 
ni kepeken nanpa tu la, ona li kama 
ijo suli. taso tenpo ni la, suli pi ijo 
suli li sama suli pi ijo tu wan. mi 
wile kama sona e nanpa pi suli ona la, 
mi wile sona e ni: mi wawa e nanpa tu 
kepekennanpasemela,onalikamanan- 
patuwan?mi ken alakamasonaenanpa 
ni kepeken lawa mi taso. mi ken kama 
sonaeonakepekenilosona.tasomisona 
pona e ni: nanpa alasa la, nanpa wan 
li lili. taso sama la, nanpa tu li suli. 
tan ni la, mi sona e ni: nanpa pi suli 
pi ijo ni li nanpa kipisi. ni li nasa li 
musi. 


2*=3 x=1.5849.. 


ijo mute sama ni li lon. ona ale li 
pona lukin. ijo kipisi ona li sama 
ijo pi kipisi ala tawa lukin. sina ken lukin 
eijosamanilonmaale. kasi mute lisama 
ni. kin la, nena ma suli li sama ni. o 
alasa e ijo pi suli pi nanpa kipisi lon 
ma sina! 


jo e nanpa lon insa ilo e nanpa lon 
ala insa. nanpa insa li ni: sina kute e 
seme, kalama musi seme li ike anu 
pona tawa sina, sina pali e kulupu 
seme, mute. nanpa ante li ni: lipu pi 
kalama musi li toki e kalama musi 
sama, kalama musi li poki seme, 
mute. 


ilo Posipa li pana e wile sina kepek- 
en ilo seme? ilo Posipa li kepeken 
nanpa sina li kepeken ilo tu wan. ilo 
nanpa wan li ilo Ekone (Echonest), 
ilo nanpa tu li ilo Si Sajensipi (Seed 
Scientific), ilo nanpa tu wan li ilo 
Sonalite (Sonalytic). mi sona lili e ilo 
ni la mi toki ala e ni. 


ilo Posipa li kepeken ilo ni li kepek- 
ennanpa ni la ona li sona e wile sina 
kepeken nasin seme? ilo Posipa li 
kepeken nasin tu ni. nasin nanpa 
wan la wile sina pi tenpo pini li sama 


kasi pan pi lili nanpa wan 
tan jan Ke Tami 


mi pilin e ni: soweli li lili la, ona li suwi. 
taso kasi li lili la ona kin li suwi ala suwi 
tawa lukin mi? lipu tenpo ni la mi wile 
lukin. 

mi lukin sona e kasi ni: kasi seme li pana 
e pan li kama tan pan la ona li lili nanpa 


A 


wile sina pi tenpo ni. nasin nanpa 
tu la wile pi jan sama li sama wile 
sina. ilo Posipa li jo e nanpa sina tan 
ilo Ekone tan ilo Si Sajensipi tan ilo 
Sonalite la ilo Posipa li pana e wile 
ken sina kepeken nasin ni. 


ni la ilo Posipa li sona mute. taso ilo 
Posipa li sona ala e ale. kalama musi 
li sin la ilo Posipa li pali e seme? ka- 
lama musi li jo ala e nanpa ona la 
ilo Posipa li ken ala kepeken nasin 
ni tan ona li jo ala e nanpa. tan ni la 
ilo Posipa li pana e ona. ilo Posipa li 
sona ala e ni: ona li pona tawa seme? 
ilo Posipa li pana tawa jan mute la 
ilo Posipa li kama jo e nanpa ona 
tan jan mute ni. ona li pona tawa jan 
mute ni la ilo Posipa li pana e ona 
tawa jan sama. 


mute li lon. ilo Posipa li kepeken na- 
sin mute la mi sona ala e nasin ale 
ni. taso ni li open pana e sona pi ilo 
Posipa. 


wan a? kin la suli ona li seme? sina wile 
sonae suli ona la ojo e mani lili sike. o 
supa e mani. o lukin e poka mani. poka 
mani li sewi lili taso. taso kasi pi toki 
ni la poka mani li suli a. sina pana e 
kasi lon kasi lon kasi lon kasi la sewi 


pi poka mani li wile e kasi mute. ni taso 
la kasi mute en poka mani li suli sama. 


a ni la lili ona li lon sona sina. taso ona 
li kasi seme? kasi ni li sama sike palisa 
lili li laso jelo. ona li lon telo, li awen 
lon selo sewi telo. telo ni li tawa ala la 
ni li pona tawa kasi. insa ona li jo e kon 
la ona li ken awen lon sewi telo. ona li 
mute lon telo la ona li ken sama len lon 
selo telo. jan li luka e len ni la ko laso li 
ken lon luka, li kasi lili ni. lili ona la ona li 
ken sama ko tawa lukin. 


lon la kasi li lili, taso ona li suli kin tawa 
ni: waso li lon telo la waso telo li moku 
mute pona e kasi ni. kasi li len e telo la 
ijo pona mute li ken: kala lili en akesi lili 
li ken awen lon anpa kasi la soweli ike li 
pakala ala e ona. len sama la, kasi li lili e 
suno lon insa telo. ni la kasi pi telo anpa 
li kama ala mute ike. 

jan kin li kepeken kasi lili ni. jan mute 
li moku e ona. ma Tawi la, moku wa pi 
kasi ni li suli a. jan sona li ken kepeken 


soweli Kamelite (Camelidae) 
tan jan Alonola 


soweli Kamelite li soweli pi ma seli, 
taso ona li ken soweli pi ma lete. 


soweli Kamelite li lon ma Apika, lon ma 
Asija, lon ma Amelika seli. ma Amelika 
seli la, soweli Kamelite ni li lon: sowe- 
li Lama en soweli Wikunja li lon. ona li 
lon ma pi nena mute. ona li sama mute 
pi soweli Kamelite pi ma Asija en pi ma 
Apika, taso soweli Lama en soweli Wi- 
kunja li jo ala e nena monsi. 


soweli Kamelite pi ma Apika en pi ma 


ona lon nasin mute. jan pi sona mun la 
kasi ni li ken moku pona lon mun loje. 
ni la jan li tawa mun loje la kasi ni li ken 
kama mute la jan li ken moku e ona. jan 
pi sona telo la kasi ni li ken awen e telo 
li ken weka e jaki tan telo. ona li len e 
telo la seli suno li weka lili taso e telo. 
ni la kasi li ken awen e telo. jan pi sona 
ma la kasi ni li ken pona e ma li ken pona 
e kasi li weka e namako ike tan ma tan 
kasi. ijo suli en ijo mute li ken tan kasi 
lili a. 


taso pilin mi la kasi lili ni li suwi ala suwi? 
a, pilin la, suwi ona li suli ala. taso ona li 
pona ala pona? a, ona li pona mute! ten- 
po ni la mi sona e ona. tenpo pini la mi 
lukin ala e ona lon tomo moku, taso mi 
kama lukin e ona lon tenpo kama la mi 
wile moku e ona. 


Asija li jo e nena suli lon monsi ona. 
soweli ni li soweli Kamelu (Camelus). 
soweli Kamelu li lon ma seli. ma seli la, 
telo lili en moku lili li lon. ni la, soweli 
Kamelu li ken lon kepeken moku lili, li 
ken lon kin kepeken telo lili. ona li jo e 
poki telo suli lon insa ona. kin la, ona 
li jo e poki moku suli lon insa ona. ona 
li ken lon kepeken moku ala lon tenpo 
mun wan. ona li ken lon kepeken telo 
ala lon tenpo suno mute a. 


kin la, soweli Kamelu li ken ante e seli 
ona. seli mute li lon la, seli soweli li 
kama suli. jan la, ni li ike tawa sijelo jan. 
soweli Kamelu la, ni li ike ala tawa sijelo 
soweli. 

soweli Kamelu mute li lon ma Apika, li 
lon ma Asija. ona li ken jo e nena wan, e 
nenatu. soweli ante la, soweli Kamelu li 
suli mute. ni la, jan li kepeken ona tawa 
ni: jan li tawa kepeken soweli Kamelu, 
li tawa e ijo kepeken soweli Kamelu lon 
monsi ona. 


soweli Kamelite li jo e kulupu mama. 
kulupu mama la, soweli mije suli wan li 
lon. soweli meli mute en soweli lili mute 
li lon kin. ona li moku e kasi mute. ma 
Apika en ma Asija la, soweli Kamelu li 
moku e kasi pi selo pakala kin. 


jan li kulupu e soweli Kamelite lon ten- Kamelite tawa ijo mute. jan li moku e 
po pini mute. jan li kepeken e soweli soweli Kamelite, li moku e telo mama, 
li tawa kepeken ona. tenpo pi pini lili la, 
jan li pana e soweli Kamelite tawa ma 
Oselija (Australia). 


ma Sakala 
(anu ma seli suli) 
tan jan Alonola 


ma Sakala li ma seli suli. toki Ala- 

pi la, nimi pi ma Sakala li “el ll 
w Si” (as-sahra' al-kubra) li sama 
“ma seli suli”. ni la, mi ken toki e ma 
Sakala (tan “Sahara”) anu ma seli 
suli. 


ma Sakala li lon ma Apika. ma seli 
ale la, ma Sakala li ma seli suli a. ma 
Sakala li jo e ma kiwen. toki sona 
la, ma kiwen li ma Kamata (tan ŝeLa 
hammada). kin la, ma pi kiwen lili li 
lon ma Sakala. ma mute pi ma Saka- 
la la, ma kiwen anu ma pi kiwen lili li 
lon. taso, ma ko li lon kin. 


seli li ante mute lon ma Sakala.ten- pimeja la, ma Sakala li lete mute a. 
po seli la, tenpo suno la, seli suli nena la, tenpo lete la, ko lete li ken 
(30°C) li lon. tenpo lete en tenpo kamatan sewi. 

nasin telo (suli) wan li lon taso ma 
Sakala. nasin telo ni li nasin telo 
Nile. ma Sakala la, kiwen mani mute 
li lon. 


jan pi mute lili li lon ma Sakala. jan 
Alapi en jan Imasiken (Imaziyen, 
Berbers) en jan Imusa (lmuhay/ 
Imuŝay, Tuareg people) en jan ante 
li lon ma Sakala. jan mute (60%) pi 


tenpo li tawa suli 
tan jan Alonola 


tenpo li tawa suli. ken la, sina jo e 
tenpo sike kama mute. ken la, sina 
jo e tenpo sike kama tu. sina sona 
ala e tenpo kama. ni la, o kepeken e 
tenpo sina. 


tenpo mute la, sina lape. tenpo ni li 
weka. tenpo mute la, sina pali. pali li 
ike la, tenpo ni li weka. tenpo mute 
la sina weka e jaki, li pali e moku, li 
panae moku tawa soweli tomo sina. 
ni li ike tawa sina la, tenpo ni li weka. 


jan mute li wile taso 
e tenpo pi esun ala, e 
tenpo pi pali ala. ni la, 
o pilin: pali sina li pona 
ala pona tawa sina? 
tenpo pali li tenpo suli 
pi tenpo ale sina. o pali 
e pali pona, e pali musi. 


NO 


ma Sakala li lon tomo lon poka telo. 
taso jan mute li tawa kin. 


kasi en soweli mute li lon ma Sakala. 
suli la, kasi pi selo pakala li lon. suwi 
la, soweli alasa lili Pupe Seta (Vul- 
pus Zerda) li lon ma Sakala. 


mi jan lili. tenpo sike mute la, mi lon 
ma ni. taso tenpo sike mute li mute 
ala. ken la, sina lon ma ni lon tenpo 
sike mute mute mute. taso tenpo 
seme la, sina musi, li lon lon? 


mi toki ala e ni: pali li ike. mi toki ala 
e ni: ale li ike. mi toki e ni: o pilin e 
ma. o kepeken e tenpo. o kepeken e 
ale sina. 


mi sona e jan mute pi tenpo mute. 
mama mama mi li jan ni. tenpo mute 
la, ona li sike e suno. tenpo mute la, 
ona li pali, li toki, li pilin e ma. ona li 
pilin e ni: ale mili pona. mi 
moli la, ni li ike ala. o pilin: 
sina moli la, ni li ike anu 
pona? 


ale li pona, o pona, o ale! 


= ww 


mijomi telo' 
tan jan Ke Tami 


tenpo sike pini la kulupu pi toki pona li 
wile e musi sin. ni la ona li kama e uta- 
la musi lon ma pona pi toki pona. utala 
musi ni la toki suli musi sin o kama a. 
toki suli nio musi ni: jan musi o ken toki 
sama jan pi toki ni o ken pali sama jan 
pi toki nio ken pana e tenpo musi pona 
tawa kulupu lukin. toki suli tu tu wan 
li kama. mi wile toki e toki suli ni wan. 
nimi ona li mijomi telo. jan Kawa en jan 
Inwin en jan Sewa li pali e ona. 


seme li lon toki ni? ma wan li lon insa pi 
telo suli li ma Papeto. jan lawa li lawa 
e ma Papeto li mije lawa Wetepi li ike. 
jan Elijo li jan lili ona li olin e jan Ton. jan 
Elijo en jan Ton li mije la olin pi ona tu 
li olin mijomi. olin mijomi li olin pi mije 
tu li nasin ike tawa mije lawa Wetepi. 
pona la jan lawa ike li sona ala e olin pi 
jan Elijo. ni li pona tan seme? mije li olin 
e mije la mije lawa li poki e ona. meli li 
oline meli la, mije lawa li poki e ona. jan 
li tonsi? la mije lawa li poki e ona. mije 


1 o tawa: shorturl.at/coEGL 
2  "tonsi" li meli ala, li mije ala, li ante 


tan jan Eli 


ma tomo mi la jan mute li toki e toki 
ni tawa jan lili. toki ni li toki e ni: nena 
Wekin en nena Eka li lon tan seme? 


jan suli pi nena Wekin li pilin ike tawa 
jan pi ma tomo Suwepewi (Shrews- 
bury) li wile moli e jan ale pi ma tomo 
Suwepewi. jan suli ni li jo e ma mute li 

lawa Wetepi li poki e jan la jan poki li 
kama awen lon tomo awen li ken ala 
tawa weka li ken ala tawa jan olin ona. 
ni li ike. 


telo suli la tomo li tawa. jan Mokan li 
lawa e ona. jan pi nasin olin mute li lon 
ona. ken la jan pi tomo telo li poki e jan 
lili pi mije lawa la ona li ken kama weka 
e jan tan tomo awen. taso jan Elijo li 
jan lili ni li jan pi olin mijomi la ona kin 
li sama jan pi tomo telo. nasin olin o lon 
ala poki. a, seme li pona? 


toki ni li musi wawa tawa mi. jan li wile 
tawa sama jan pi toki ni li wile toki sama 
jan pi toki ni la mi wile lukin a. taso ken 
la ni li wile e mute. jan luka wan li jo e 
nimi. jan ante kin li lon toki. kin la tenpo 
toki luka wan li lon toki li wile e ma ante 
lon tenpo toki sin. pali pi toki ni li ken 
pali mute. taso pilin mi la, ona li ken a. 


toki ni li toki e utala pona la ona li wawa 
e pilin mi. jan pona pi toki ni li toki musi 
li toki suwi. mijomi telo li toki li pona li 
toki pona. 


ken la sina pilin e ni: toki sin mute pi 
toki pona o lon! pona la, utala musi sin 
li kama pini lon tenpo mun kama. ni la 


mi ken kama lukin e lipu sin. 
jan suli pi nena Wekin 


tawa ma tomo Suwepewi. ona li lon 
ma tomo Weliton (Wellington) la ona 
li toki tawa jan pali pi len noka. jan pali 
ni li jo e len noka mute li wile pona e 
len noka. jan suli li toki tawa jan pali 
ni e ni: “mi tawa seme tan mi lon ma 
tomo Suwepewi? mi wile moli e jan ale 
pi ma tomo Suwepewi”. jan pali toki e 
ni: “tawa pi ma tomo Suwepewi li suli 


mi tawa ma lete 
tan jan Alonola 


jan Te li lon ma seli, taso seli li ike tawa 
ona. seli lili li pona, taso ma ona li seli 
mute. ona li wile weka tan ma ni. ona li 
pilin e ni: »mi wile kama jo e ma mama 
sin.« 


taso jan Te li jo e mani lili. ni la, ona li ken 
ala kama jo e tomo tawa. taso jan Te li 
jo e wawa lawa suli. ona li ken ala kama 
jo e tomo tawa, taso ona li ken kama jo 
e soweli tawa! ona li esun e ijo ale ona, 
li kama jo e soweli. jan Te la, soweli ni li 
suli, li ken tawa e nasin suli, li wile ala 
e telo mute. jan Te li pana e nimi tawa 
soweli: ona li soweli Amiki. 


jan Te li tawa ma lete lon monsi pi sow- 
eli Amiki. ona tu li tawa lon ma pi seli 
mute. ko jelo mute li lon. ko ni li seli kin. 
suno li tawa mute la, ona tu li jo e moku 
lili, e telo lili. ona li wile kama jo e moku 
sin, e telo sin. ona li lukin mute. tenpo 
suno wan la, ona li lukin e telo lili. 


ona li tawa telo lili. poka pi telo lili ni 


la, kili mute li lon. ni li pana e pilin pona 
suli tawa jan Te! ona li toki e ni: »mi ken 
tawa ma lete, a a a!« tenpo kama lili li, 
ona tu li tawa sin. 


kama la, jan ante mute li lon. ona li jo 
e soweli mute, e mani mute, e kiwen 
mute. jan Te li sona e ni: »jan ni li jan 
esun« jan esun li ken ni: ona li pona. 
taso jan esun ike li lon kin. ni la, jan Te 
li wile toki ala tawa jan esun, taso jan 
esun li lukin e jan Te, li wile toki tawa 
jan Te. 


jan esun: »toki, jan nasa o! sina tan ma 
seme, li tawa ma seme?« 

jan Te: »toki a! mi jan Te tan ma pi seli 
mute. mi wile tawa ma lete. mi wile 
kama jan pi ma lete.« 

jan esun: »sina nasa a. ma lete li pona 
ala. ma seli li pona a! taso, ijo pona li 
kama tawa sina: mi mute li tawa ma 
lete, o tawa lon poka mi!« 


ni li pona mute tawa jan Te tan ni: jan 
Te li sona ala e nasin tawa ma lete. ni 
la, ona li toki: »pona a! mi wile tawa lon 
poka sina.« 

kulupu esun li 
tawa mute mute. 
taso ona li pini e 
tawa ona lon ma 
lete. ma lete la, 
open la, jan Te li 
pilin pona mute: 
»a! ma lete a! 
pona a! mi wile 
awen lon ma ni 
lon tenpo ale!« 


taso tenpo kama 
lili la, jan Te li 
toki e ni: »a... 
ma lete li lete a. 
mi wile tawa ma 
seli.« 


kiwen lukin 
tan jan Kuleku Nena 


[kepeken “Through the Looking Glass” 
tan jan Lewis Carroll] 


jan Alisa li / lukin e sinpin / sitelen ni la / 


ona li lukin / e ma sin nasa 


seme li mi? 
tan jan Alonola 


jan li nasa tan mi, 
lijo e pilin suli, 
likalamae musi mi, 
li pali e ijo suli. 


mi wile ala pana 
e ike tawa jana, 
taso jan pi mute suli 
li pilin ike tan mi. 


mi ijo pona nanpa wan. 
jan lilon tan mi. 

pona li lon tan mi. 

jan ale li pilin e mi. 

mi panae tan. 


kijetesantakalu o! 

tan jan Ke Tami 

á kijetesantakalu o 
waso P' e n 

sona sijelo o 

k sina 

v ken alu ken 


lukin € mi 
lon insu ? 


tan jan Ke Tami 


o open 
e ula 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Eli 

lon Jawin 

jan Kalin 

jan Ke Tami 

jan Kuleku Nena 
jan Polo 

jan Simo 


jan Alonola 
jan Ke Tami 
jan Kuwimaku 
jan Jane 

jan Simo 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

